Държавен вестник, бр. 13, 2018 г., стр. 73

БРОЙ  13	
Д Ъ Р Ж А В Е Н  В Е С Т Н И К 	
СТР.  73  
(4) Не се допуска бременни жени и деца да 
оказват помощ на пациенти при медицинско 
облъчване.
(5) В случай, че жена в репродуктивна 
възраст оказва помощ на друго лице по 
ал. 1, извършващият изследването е длъжен 
да се информира за евентуална бременност 
на жената.
Чл. 15. (1) Лечебното заведение осигурява 
на видно място пред кабинета, в който се 
извършват медицински радиологични про-
цедури:
1. информация за пациентите за провеж-
даните диагностични изследвания и/или 
терапевтични процедури и за рисковете, 
свързани с облъчването;
2. предупреждение към жените, на които 
предстои процедура с медицинско облъчване, 
да информират специалистите по чл. 7, ал. 1 
и 2 за евентуална бременност, а при проце-
дури с използване на радиофармацевтици – и 
за кърмене.
(2) Националният център по радиобиология 
и радиационна защита в сътрудничество с 
научните медицински дружества разработва 
и предоставя в печатна и в електронна форма 
информационни материали за риска, свързан 
с медицинското облъчване. 
Раздел III
Отговорности за изпълнение на медицин-
ското облъчване
Чл. 16. (1) Медицинските радиологични 
процедури се провеждат от или под ръко-
водството на специалистите по чл. 7, ал. 1 
и 2, които носят клиничната отговорност 
за индивидуалните медицински облъчвания 
и практическите аспекти на медицинските 
радиологични процедури, и по-специално за 
тяхното качествено изпълнение, за защита 
на пациента, персонала и други лица от 
населението.
(2) Практическото изпълнение на медицин-
ската радиологична процедура или на етапи 
от нея може да се възложи на рентгенови 
лаборанти или на други лица със специалност 
от професионално направление „Здравни 
грижи“ в случай, че това е допустимо от 
съответния медицински стандарт.
(3) Лицата по ал. 1 и 2, които извършват 
медицински радиологични процедури, трябва 
да отговарят на следните условия:
1. преминали са обучение за извършване 
на съответните медицински радиологични 
процедури в рамките на следдипломното 
обучение;
2. получили са удостоверение за право­
способност за извършване на съответните 
дейности с източници на йонизиращи лъчения 
по реда на Закона за безопасно използване 
на ядрената енергия;
3. поддържат квалификацията си в систе-
мата за продължаващо медицинско обучение.
(4) В практическото изпълнение на ме-
дицинска радиологична процедура може да 
се включат и лекари-специализанти по съ-
ответната специалност, в която се извършва 
медицинското облъчване, ако са получили 
удостоверение за правоспособност за извърш-
ване на съответните дейности с източници 
на йонизиращи лъчения по реда на Закона за 
безопасно използване на ядрената енергия и 
работят под ръководството на специалистите 
по чл. 7, ал. 1 и 2. 
Чл. 17. (1) Лечебните заведения осигуряват 
експерт по медицинска физика по съответната 
специалност, който участва в осигуряване на 
качеството на медицинските радиологични 
процедури и радиационната защита, като 
степента на участие и начинът на неговото 
осигуряване зависят от сложността и обема 
на извършваните медицински радиологични 
процедури и свързаните с тях рискове.
(2) Експертът по медицинска физика е 
лице, което има:
1. придобита специалност „Медицинска ра- 
диологична физика“;
2. и най-малко пет години професионален 
опит в областта на лъчелечението или нукле-
арната медицина или образната диагностика.
 (3) Експертът по медицинска физика в 
областта на лъчелечението участва активно 
в лечебния процес в структурните звена по 
лъчелечение, като пряко отговаря за физи-
ко-техническото състояние и контрола на 
качеството на уредбите за лъчелечение и 
помощните диагностични уредби; изготвянето 
на индивидуалните дозиметрични планове за 
лъчелечение на пациента и контрола върху 
точността на изпълнението им; дейностите по 
контрола на качеството на лъчелечението на 
пациента; разработването и верификацията 
на нови методики за лъчелечение; анализа 
на събития, инциденти и аварии и участва 
при провеждането на биомедицински и ме-
дицински изследователски програми.
(4) Експертът по медицинска физика в 
областта на нуклеарната медицина участва в 
работата на структурните звена по нуклеарна 
медицина, като отговаря за изпълнението 
на програмата за контрол на качеството; 
оценката на дозата на пациента и дозата на 
зародиша/плода при бременност; участва при 
оптимизацията на протоколите на изследва-
нията и при провеждането на биомедицински 
и медицински изследователски програми.
(5) Експертът по медицинска физика в 
областта на образната диагностика участва 
в работата на структурните звена, в които се